PhDr. **Stanislav Mičev**, PhD (\* 11. december 1957, Banská Bystrica) je slovenský historik a politik, v rokoch 2006 – 2021 riaditeľ Múzea Slovenského národného povstania.

Životopis
---------

Absolvoval Pedagogickú fakultu Univerzity Mateja Bela s aprobáciou slovenský jazyk – história.

### Múzeum Slovenského národného povstania

Do Múzea Slovenského národného povstania v Banskej Bystrici nastúpil v roku 1984 ako vedecký pracovník. Skoro dva roky pracoval aj pre Ministerstvo spravodlivosti v Kanade. Päť rokov bol riaditeľ odboru kultúrnych aktivít na Ministerstvo kultúry.

Od roku 2006 bol generálnym riaditeľom Múzea Slovenského národného povstania. V tejto funkcii k 30. septembru 2021 končí. Z postu ho odvolala ministerka kultúry Natália Milanová (OĽaNO) na stretnutí 20. septembra 2021. Podľa ministerstva malo dôjsť k „viacerým pochybeniam pri riadení múzea". Odborníci však Mičevovu prácu vo funkcie hodnotili „väčšinou pozitívne". Okrem naštartovania publikačnej a digitalizačnej činnosti múzea zmenil ráz osláv SNP: *„Kým v minulosti išlo o skromné a komorné podujatie, dnes sú oslavy celospoločenskou udalosťou, na ktorej sa pred pandémiou zúčastňovalo viac ako desaťtisíc ľudí, najvyššie politické špičky a desiatky veľvyslancov"*. Mičev uviedol, že svoje odvolanie očakával.

### Politické pôsobenie

#### Komunistická strana Slovenska

Po Nežnej revolúcii 15. decembra 1989 vstúpil do Komunistickej strany Slovenska, keďže mu boli blízke myšlienky sociálnej demokracie, ako to priznal v rozhovore pre médiá.

#### Štátna úroveň

V roku 2019 sa stal predsedom strany SOLIDARITA – Hnutie pracujúcej chudoby.

#### Krajská úroveň

V roku 2017 kandidoval za župana Banskobystrického kraja v v krajských voľbách. V októbri 2017 sa vzdal kandidatúry v prospech kandidáta Jána Luntera. Pre Pravdu vtedy vyhlásil *„Základný cieľ, ktorý som na začiatku povedal, je porážka fašizmu na území Banskobystrického kraja. To beriem ako najvážnejšiu vec a verím, že k tomu takto prispejem"*. S nápadom spoločného postupu demokratických kandidátov prišiel v máji 2017 samotný Mičev. V neskoršom prieskume agentúru Focus sa Mičev umiestnil na 5. mieste s 10,4 % podporou. Niekoľko dní pred rezignáciou Mičeva sa v jeho prospech kandidatúru zriekli traja kandidáti: Pavel Greksa, Michal Kantor a Viliam Baňák.

#### Mestská úroveň

Mičev pôsobil aj ako mestský poslanec Banskej Bystrice.

### Vzťah s ŠtB

Neexistujú záznamy, ktoré by potvrdzovali, že Stanislav Mičev bol agentom Štátnej bezpečnosti alebo, že s ŠtB dlhodobo spolupracoval. V spisoch ŠtB je však evidovaný ako kandidát tajnej spolupráce s krycím menom "Bystrický". Stanislav Mičev o svojej evidencii údajne nevedel. V spise ho operatívny pracovník ŠtB Miroslav Kocúr po ideologickej rovine hodnotil veľmi pozitívne: "*Nie je členom strany. Avšak ako nepartajný súhlasí a presadzuje politickú líniu strany. Jeho orientácia je marxisticko-leninská, čo dokazuje svojou prácou, ako aj svojím postojom k celospoločenským problémom,*" Jeho komunistickú orientáciu potvrdili aj pracovníci Pedagogickej fakulty UMB, ktorí uviedli, že ako študent bol Stanislav Mičev referentom pre ideovo-politické vzdelávanie pri Socialistickom zväze mládeže. Kvôli jeho väzbám s komunistickou stranou a Štb ho počas župných volieb v roku 2017 odmietla podporiť strana Sloboda a Solidarita a jej predseda Richard Sulík sa pre médiá vyjadril: "*Naším kandidátom nemôže byť komunista a eštebák*,".

Osobný život
------------

Stanislav Mičev je od roku 1982 ženatý s manželkou Ivanou, má deti Slávku (\* 1983) a Jakuba (\* 1988).

Referencie
----------

1. ↑  SOJKOVÁ, Mira. Kto je Stanislav Mičev. *hnonline.sk* (Bratislava: MAFRA Slovakia), 2008-03-14. Dostupné online [cit. 2021-10-01]. ISSN 1336-1996. Archivované 2021-10-01 z originálu.
2. 1 2   Kto je kto v regióne: Stanislav Mičev. *sme.sk* (Bratislava: Petit Press), 2006-08-30. Dostupné online [cit. 2021-10-01]. ISSN 1335-4418.
3. ↑   *PhDr. Stanislav Mičev, PhD.* [online]. solidarita.eu, [cit. 2021-09-29]. Dostupné online. Archivované 2021-09-29 z originálu.
4. 1 2  HÁBER, Viktor. Stanislav Mičev: Keď je pre človeka práca povolaním a nielen zamestnaním, je to dar. *sme.sk* (Bratislava: Petit Press), 2017-03-02. Dostupné online [cit. 2021-09-29]. ISSN 1335-4418.
5. ↑  REHÁK, Oliver. Riaditeľ Múzea SNP: Nemienim sa podieľať na našom franforcovaní. *dennikn.sk* (Bratislava: N Press), 2021-05-06. Dostupné online [cit. 2021-05-23]. ISSN 1339-844X.
6. ↑  TASR. Vláda schválila návrh presunu Múzea SNP pod ministerstvo obrany. *teraz.sk* (Bratislava: TASR), 2021-09-29. Dostupné online [cit. 2021-09-29].
7. ↑  TASR. Mičev ako riaditeľ Múzea SNP skončil. Milanová ho odvolala. *pravda.sk* (Bratislava: Perex), 2021-09-20. Dostupné online [cit. 2021-09-29]. ISSN 1336-197X.
8. 1 2  VANČO, Martin. Mičev končí, pretože nesúhlasil s krokom, ktorý nikto poriadne nezdôvodnil. *sme.sk* (Bratislava: Petit Press), 2021-09-21. Dostupné online [cit. 2021-09-29]. ISSN 1335-4418.
9. ↑  TASR. Riaditeľ Múzea SNP Mičev svoje odvolanie očakával. *teraz.sk* (Bratislava: TASR), 2021-09-20. Dostupné online [cit. 2021-09-29].
10. ↑  BENEDIKOVIČOVÁ, Mária. *Kotlebovmu vyzývateľovi vyčítajú ŠtB. Archív ÚPN však odkryl, že Mičev nedonášal* [online]. 17. októbra 2016, [cit. 2023-01-14]. Dostupné online.
11. ↑  TASR. Mičev sa stal predsedom strany Solidarita - Hnutie pracujúcej chudoby. *pravda.sk* (Bratislava: Perex), 2019-10-14. Dostupné online [cit. 2019-10-28]. ISSN 1336-197X.
12. 1 2  dt. Mičev odstupuje, v boji o banskobystrického župana podporí Luntera. *pravda.sk* (Bratislava: Perex), 2017-10-06. Dostupné online [cit. 2021-09-29]. ISSN 1336-197X.
13. 1 2  SITA. V prospech Stanislava Mičeva sa vzdali traja kandidáti. *pravda.sk* (Bratislava: Perex), 2017-10-05. Dostupné online [cit. 2021-09-29]. ISSN 1336-197X.
14. ↑  MIČEV, Stanislav. *KS ZNB - Správa ŠtB Banská Bystrica (Séria: I)* [online]. [Cit. 2023-01-14]. Dostupné online.
15. ↑  BENEDIKOVIČOVÁ, Mária. *Kotlebovmu vyzývateľovi vyčítajú ŠtB. Archív ÚPN však odkryl, že Mičev nedonášal* [online]. 17. októbra 2016, [cit. 2023-01-14]. Dostupné online.
16. ↑  KYSEĽ, Tomáš. *Voľby do VÚC 2017: Kto reálne ostal v hre o banskobystrického župana* [online]. 4.10.2017, [cit. 2023-01-14]. Dostupné online.

Externé odkazy
--------------

* Diela Stanislava Mičeva v súbornom katalógu Slovenskej národnej knižnice
* Články týkajúce sa Stanislava Mičeva na portáli teraz.sk TASR

Autoritné údaje: * GND: 1089856482
* ISNI: 0000 0003 5907 2976
* LCCN: n97037157
* NK ČR: jx20100524030
* VIAF: 212294453
* WorldCat: lccn-n97037157